CELEX: 62008CN0059
Language: da
Date: 2008-02-15 00:00:00
Title: Sag C-59/08: Anmodning om præjudiciel afgørelse indgivet af Cour de cassation (Frankrig) den 15. februar 2008 — Copad SA mod 1. Christian Dior couture SA, 2. M. Vincent Gladel, beskikket administrator for Société industrielle de lingerie (SIL) og 3. Société industrielle de lingerie (SIL)

12.4.2008   
            
            
               DA
            
            
               Den Europæiske Unions Tidende
            
            
               C 92/20
            
         Anmodning om præjudiciel afgørelse indgivet af Cour de cassation (Frankrig) den 15. februar 2008 — Copad SA mod 1. Christian Dior couture SA, 2. M. Vincent Gladel, beskikket administrator for Société industrielle de lingerie (SIL) og 3. Société industrielle de lingerie (SIL)
   (Sag C-59/08)
   (2008/C 92/37)
   Processprog: fransk
   Den forelæggende ret
   Cour de cassation
   Parter i hovedsagen
   
      Appellant: Copad SA
   
      Indstævnt: 1. Christian Dior couture SA, 2. M. Vincent Gladel, beskikket administrator for Société industrielle de lingerie (SIL) og 3. Société industrielle de lingerie (SIL)
   Præjudicielle spørgsmål
   
               1)
            
            
               Skal artikel 8, stk. 2, i Rådets første direktiv nr. 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (1) fortolkes således, at indehaveren af et varemærke kan gøre de rettigheder, der er knyttet til dette mærke, gældende over for en licenstager, der overtræder en bestemmelse i licensaftalen, som på grund af varemærkets prestige indeholder et forbud mod salg til sælgere af udsalgsvarer?
            
         
               2)
            
            
               Skal direktivets artikel 7, stk. 1, fortolkes således, at en licenstager, der inden for Det Europæiske Økonomiske Samarbejdsområde markedsfører varer, der er dækket af et varemærke, under tilsidesættelse af en bestemmelse i licensaftalen, der på grund af varemærkets prestige forbyder salg til sælgere af udsalgsvarer, foretager denne markedsføring uden varemærkeindehaverens samtykke?
            
         
               3)
            
            
               Kan indehaveren, i det tilfælde, at spørgsmål 2) besvares benægtende, påberåbe sig en sådan bestemmelse med henblik på at modsætte sig en ny markedsføring af varerne på grundlag af samme direktivs artikel 7, stk. 2?
            
         
      (1)  EFT 1989 L 40, s. 1.